
                                                         Z A P I S N I K

                                23. sjednice Vijeća Mjesnog odbora Gračani,
                                   održane u četvrtak, 20. travnja 2023. u
                          objektu MO Gračani, Isce 15, s početkom u 18:00 sat

 NAZOČNI ČLANOVI VIJEĆA;
Mirjana Štengl, Mladen Sabljić, Zdenka Novak, Luka Perić, Tomislav Čegelj, Ines Udodovsky

OSTALI NAZOČNI;
Bernarda Marković, Tomislav Ožanić, Luka Maloča

Predsjedava: Mirjana Štengl
Zapisnik vodi: Ines Udodovsky

Predsjednica konstatira da su prisutni svi članovi Vijeća MO, što znači da Vijeće može pravovaljano odlučivati, otvara 23. sjednicu Vijeća Mjesnog odbora Gračani te konstatira da je zapisnik 22. sjednice jednoglasno usvojen.


DNEVNI RED

1. Pravila MO Gračani – donošenje
[bookmark: _Hlk133263305]2. Poslovnik MO Gračani – donošenje
[bookmark: _Hlk133263390]3. Problemi sa ZET-om
4. Zahtjevi za korištenje prostora
5. Tekuća problematika
6. Pitanja, prijedlozi i obavijesti


Ad 1 Pravila MO Gračani - donošenje
Predsjednica daje riječ gđi Bernardi Marković koja ukratko upoznaje članove sa potrebom da se pravilnik i poslovnik usklade sa Statutom grada Zagreba.
U pravilu MO, članak 9., točka 4, za dan MO Gračani vijećnik Luka Perić predlaže 29.9. kao dan MO Gračani. Prijedlog je jednoglasno prihvaćen, a nakon toga su jednoglasno prihvaćena i pravila MO.

Ad 2 Poslovnik MO Gračani – donošenje
Predsjednica daje na glasanje poslovnik MO Gračani, a kako nije bilo primjedbi poslovnik je jednoglasno usvojen.

Ad 3 Problemi sa ZET-om
Predsjednica upoznaje vijećnike kako je VGČ 27. veljače 2023. Gradskom uredu za obnovu, izgradnju, graditeljstvo i prostorno uređenje, komunalne poslove i promet, te Zagrebačkom holdingu d.o.o, podružnica ZET uputilo dopis, predmet :
 Otklanjanje nedostataka nastalih nakon rekonstrukcije tr. Linije br. 15, 
· traži se očitovanje
Predsjednica nakon toga upoznaje sa odgovorom pristiglim od Zagrebačkog električnog tramvaja VGČ Podsljeme, a koji je potpisao gosp. Marko Bogdanović, direktor društva,  navodeći da su upoznati sa dopisom, ali mišljenja su da traženi sastanak nije potreban.
Dana 7. travnja ’23. GČ Podsljeme donosi po istom predmetu novi zaključak, 
Klasa 024-08/23-002/3, ur.br. 251-13-11-2/002-23-11
I dalje se traži povratni odgovor i organizacija spomenutog očevida.
VMO donosi zaključak : podržava zahtjev vijeća GČ Podsljeme te čeka odgovor iz ZET-a, a onda će donijeti odluku o daljnjim akcijama. Zaključak MO je jednoglasno usvojen.

Ad 4 Zahtjevi za korištenje prostora
Stiglo je nekoliko zahtjeva ;


4.1 Zahtjev auto kluba Delta, odobrava se dvorana br. 3, prva srijeda u mjesecu od 17.00 – 19.00 
4.2 Zahtjev ZSSR „ Sport za sve „ odobrava se utorak i četvrtak od 11.00 – 12.00 sati
4.3 Zahtjev Hrvatske udruge vojnih minijaturista, odobrava se četvrtak od 17.00 – 22.00, petak od 17.00 – 22.00, te subota od 10.00 – 17.00
4.4 Gospođi Mihaeli Miholić je v.d. voditelj područnog odsjeka Podsljeme 24. ožujka ’23. izdao odobrenje 64/45 za jednokratno korištenje prostora MO Gračani. Vijećnici su prihvatili ovo odobrenje, velika dvorana MO Gračani.
4.5 Zamolba, dom zdravlja Zagreb centar traži da se dodijeli prostorija br. 6 na 1. katu radnim danima od 7.00 – 15.00, zahtjev je potpisao ravnatelj Ino Protrka, za potrebe patronažne službe Gračani, a dodatno traže i korištenje donje dvorane u prizemlju. 
Vijećnici MO nakon rasprave u načelu nemaju ništa protiv, međutim ne mogu donijeti odluku dok gradski ured, mjesna samouprava i druga nadležna tijela ne prouče zahtjev i donesu svoju odluku, gđa Bernarda Marković je poslikala prostoriju te će prezentirati nadležnim tijelima.

Ad 5 Tekuća problematika
Gospodin Ožanić je iznio problem koji imaju stanovnici Zvečaja s posebnim osvrtom na prelazak djece, učenika škole preko Gračanske ulice smatrajući da su dvije zebre nedovoljne za sigurnost djece, tim više što sa sjeverne ( gornje ) strane Gračanske ulice automobili jure jer nema uspornika. Predlaže da se napravi izvid na terenu te da se postave standardni semafori radi sigurnog prelaska djece, jer se tamo nalazi i zavoj i autobusna stanica. Zaključak, MO jednoglasno prihvaća prijedlog gosp. Ožanića.

Ad 6 Prijedlozi i obavijesti

6.1 Predsjednica obavještava da je zaprimila peticiju građana Gračana i njihov zahtjev da se izlazni peron tramvajske linije 15 na Mihaljevcu vrati na mjesto gdje je bio nekada, vodeći računa o potrebama starijih, nemoćnih i invalida kojima bi taj izlaz bio puno povoljniji i prihvatljiviji, bliži do 8-ice i 14-ice, a na taj način građani ne bi trebali tri puta prelaziti tramvajsku prugu na mjestima koja su nesigurna te nedovoljno dobro označena.
Smatramo da se glas građana mora čuti i uvažiti, jer i ZET i gradski ured za promet služe građanima. Zaključak, MO jednoglasno podržava peticiju građana.

6.2 Vijećnik Čegelj predlaže da se svim vijećnicima dostavi projekt dječjeg vrtića Vjeverica u Gračanima na uvid kako bi vijećnici mogli pravovremeno dati primjedbe i mišljenje o projektu. Zaključak, svi vijećnici podržavaju ovaj prijedlog. 

6.3 Vijećnik Čegelj moli da se od sada pa na dalje svi pozivi i zahtjevi za udrugu Falaček dostavljaju gđi Katarini Ćuk Rimac, jer je gospođa i predsjednica Udruge. 

6.4 Povodom dana planete Zemlje pozivaju se svi građani Gračana i šire akciji čišćenja na Mihaljevcu, s time da je plakat o održavanju akcije izvješen na oglasnoj ploči ispred MO Gračani.


KLASA: 024-08/23-003/777
URBROJ: 251-13-11-2/003-23-2
Zagreb, 20. travnja 2023.

Sjednica završila u 20.15


[bookmark: _GoBack]Zapisnik obradila:
Mirela Gašpert Bertić 




Zapisničarka: 								Predsjednica MO Gračani:
Ines Udodovsky                       					           Mirjana Štengl



